कानपुर और प्रदेश के बॉयलर निर्माता और उसे कंपनी में लगाने वाले उद्योग से जुड़े कारोबारियों के लिए अच्छी खबर है। अब उन्हें अपना पंजीकरण और नवीनीकरण कराने के लिए कानपुर के श्रम आयुक्त कार्यालय के बॉयलर निदेशालय के चक्कर नहीं लगाने पड़ेंगे। इसका कहीं से भी ऑनलाइन पंजीकरण और नवीनीकरण करा सकेंगे। श्रम विभाग के एक वरिष्ठï अधिकारी के मुताबिक कारोबारी सुगमता के तहत यह नई व्यवस्था विभाग में शुरू की गई है। ऐसा होने से पूरी प्रकिया में पारदर्शिता आएगी। अभी तक पंजीकरण और नवीनीकरण की प्रक्रिया मैनुअल थी।